
QUISTIO MEDICA,* 

QJU O D L I B ET A R 11 S DISPUTAT ION IBU Si 
mane difcutienda in Scholis Medicorum , die Jovis vige fima-fecunda 
Decembris , anno Domini M. DCC. LXX1V. 

M.LUDOVICO DES BOIS DE R.OCHEFOR.T , Equite, 
Do&ore Medico, Praefide. 

Sunt ne habiliores ad Artem Medicam , qui Imaginatione prapollent ? 

E DI C I N A ars traditionis eft, {criptis & verbo propagata. Ra¬ 
tioni 6c experientiae infidit. Experientia , rerum ante geftarum me¬ 
moria ftat, & comple&itur quidquid obfervatione circa fanitatem 
& morbos,{& utrifque apta praefidiaabantiquo|collettum eft Ratio, 
judicium eft, quo,ex penfitatis quaecumque penfitanda funt, deter¬ 
minatur quid pro confervandd, quid pro reftituenda fanitare agendum fit omit- 
tendumve. Utraque firmis argumentis fit innixa necefle eft. Auxilium quodvis ad¬ 
hibere , temerarium eft, nifi concurrentibus omnibus deprehendatur illius oppor¬ 
tunitas. Pro experientia habere obfcuras quafdam obfervationes , multiplici 
fucceffu non fatis firmatas, id certe periculi plenum. Falleretur qui unius fui 
judicio femper crederet. Curta foret vel feniorisexperientia, fi is alia non noflet 
quam quae ipfe expertus eft. Experientia Medica, non unius hominis , non unius 
focietatis, non unius feculi, fed omnium, quotquot ab antiquiftimo aevo exfti- 
terunt, Medicorum, imo &C quandoque reliquorum hominum, opus eft. Ab obfer¬ 
vatione fluunt, quaecunque de fanitatis & morborum phaenomenis cognofcuntur. 
Praegreflas evidentes morborum caufas monftravit obfervatio : horum accidentia , 
periodos, & finitiones docuit: indicavit unde & varii morbi inter fe, & varia 
ejufdern morbi tempora dignofeerentur : quicquid confervandae & reftituendae 
famtati conducibile eft, undequaque defumfit & coacervavit. His cognitionibus 
aci medendum uti, rationis munus eft. His inftrutta , audet agere, quae fecus prae 
timiditate remaneret iners. Sic , nifi obfervatum fuiffet plures morbos vomitu & 
alvi fluxu fanatos, nunquam ratio fola emeticorum purgantiumque medicaminum 
metum excuffiflet. Nunquam pariter aufi fuiffent Medici, etiam deteftd fanguinis 
circulatione, ex incifis venis fundere fanguinem ; nifi obfervatione conftitiftet 
prius, fpontaneum fanguinis profluvium aegris compluribus faluti fuifle. Sic ratio, 
cx imitatione Naturae, fanandi adinvenit leges , atque ad ejus genium totam con¬ 
cinnavit Medicinae artem. Medicus ergo Naturae minifter eft , iners dum agit ipfa , 
n ifi fit auxiliandum ; dum ipfa jubet, paratus exfequi. Mutus vero eft Naturae 
fermo : nutu loquitur & fignis.Nili fedulitatc magnd , non capitur quid velit. Atque 
et ' 8n ' intellefta 'juffa, fine multa circumfpe&ione maxima que pnuLentul, re£t& 
fa cere nemo poteft. 

Propugnata , anno 173 6, 

V OCEM autem Naturae non melius cognoverit is, qui ejus interiora voluerit 
fcrutari. Intellexi , inquit Sapiens, qubd omnium, operum Dei nullam pojjit 
homo invenire rationem , eorum quce fiunt fub Sole: & quantb plus laboraverit ad. quce- 
rendum, tantb minus inveniat. Naturam igitur non poffumus cognofcere prout in 
ie eft, fed tantum, prout fe habet ad nos. Illud vero hominibus neceffarium non 
ede condat, quod Deus illos latere voluit. Sufficit itaque Medico , rerum perf- 
peftos habere effeflus: effentias fi poffet affequi, forte fuae artis immenlitatibus foret 
impar. Satis quippe jam Si longe fnuftuofioris operae impendendum, in pernofcendis 
iis, qua: ad Medicinam vere neceffaria funt. Quae de fanitate, morbis, remediorum 
poteftatibus, memoriae tradita funt, animo tenere ; inter agendum, occurentia 
quaeque proprio marte ftudiose notare; obfervationes fuas inter fe, Si cum alio¬ 
rum obfervationibus conferre ; omnibus demum mature perpenfis , inferre quid 
fa£lo opus fit, quid non •, id vere eft Medici munus. Huic porrS muneri rette 
adimplendo , funt, praefens memoria , affidua obfervatio, judicium tagax. Artis 
praecepta memoria fufficit, his judicium aptat quaecunque patefecit obfervatio , 
atque ex hdc comparatione elicit quid fit agendum. Oportet itaque fidelis fit me¬ 
moria , completa obfervatio, judicium maturum. Tria haec concurrant neccfle eft. 
Sed folius eft judicii, duo priora regere &C moderari. Niti ad judicii normam com- 
pofita fit memoria, vix quicquam fuggeret tempeftive. Niti obfervationi praefit 
judicium, manca haec evadet & imperfefta. In Medico itaque maxima requiritur 
firmitas judicii, exquifitiorque prudentia ; qua, non timidus , fed confideratus fit: 
(quanquam Si facpiis praeftaret timidum efte qudra audacem) qua attentus ad 
omnia, fingula expendat: qud nihil inconfulto moliatur; d traditione non recedat j. 
novi nunquam avidus , remediis non fatis exploratis timeat uti : qua demum , 
quum res eft obfcurior, totum potius Natura: committat, nifi id ipfum fit inutile , 
& praeftet remedium anceps experiri qudm nullum. Quicquid ergo adeo neceffariae 
in Medico prudentiae obftare deprehendetur, illud ad artis exercitium minime 
conducere planum eft. 

III. 

V IS illa , qua mens rerum percipit imagines, imaginatio dicitur. Hac qui prae¬ 
pollent cacteris, arrepto quovis objefto fortius percelluntur. Hinc, de iis quse 
plene intuerentur, re&iiis quidem judicarent; verum hinc etiam fit, ut judicio 
praecipiti rapiantur in errorem : quippe ex iis rebus impelluntur & ftatuunt qui¬ 
bus vix alii commoverentur. Id enim habet vividus imaginationis impetus: po¬ 
tenter afficitur intelle&us,•& voluntatem in confenfum trahit. Ad haec, mens huc 
ratione altius attafta, excogitatis femel pertinaciter adhaeret. Inde, diffiicile eft, 
ut, qui funt hujufmodi fervidd imaginatione, in errorem lapfi, erigantur. Inde eft 
etiam, quod aliorum placita defpiciant lubenter , fuis fuperbiant qudm facilime. Ut 
autem prae carteris hominibus fplendidiores effingunt fibi rerum imagines , ita in 
iifdem rebus longiiis qudm illi vident; atque ex primis fuis conceptibus, in alios 
inde fubfequentes late diffunduntur.Utile quidem foret iftud veritatis indagationi, 
fi mod6 latis noffent rerum omnes & fingulos refpe&us attendere. Sed rapido ima¬ 
ginationis curfu abrepti, quia nefeiunt immorari, veritatem praeterlabuntur , 8c 
ab ed magis ac magis declinant; atque fuis ipfi priores praecipitibus judiciis de¬ 
cepti, alios quadam velut contagii labe afflare confueverunt: affefhis fiquidem 
commovere dofti, pollent ]>crfuadendi arte. Nempe , qux quilque altiori mente 
concepit, de iifdem vehementius differit, hominibufque inculcat potentius. Ex his 
colligere licet, talem imaginationem , fi fuaforiis artibus utilis effe poffit, inutilem 
profeilo efte, imo damnofam , in veritatis inquifitione. Qui fieri enim poffet, ut 
iftiufmodi imaginatio , reftumque ac maturum judicium, in und fede morarenrur ? 
Qualia autem ferrentur judicia, ubi, ex imperfe&a veritatis indagatione, male 
certis fundamentis fuperftruerentur i 

I V. 

M AGtfAM imaginationis vim , & requifitam in Medico prudentiam , flare 
flmul non pofle , haud aegre fatebitur , qui confiderare voluerit, quid pru¬ 
dentia poftulet Medicum , quid eundem cogeret fortis imaginatio. Prudentiae eft, 
Naturam indefefle obfervare &c ftudiofiflime confe&ari: in causa foret acris ima¬ 
ginatio , ut, iis perculfus Medicus quae primo intuitu detexifiet , vel quae prima 
vice fuiflet expertus, obfervationes negligeret pluries repetere , alias aliis vel 
corrigere vel confirmare; unde, & ignoraret plurima, quae nonnifi longS afli- 
duitate deprehenduntur , & plurima pro conflantibus haberet, quae varietatibus 
obnoxia iterato examine cognoviflet. Jubet prudentia , ut ea quae ab aliis obfer- 
vata funt & propofita , Medicus fedulo meditetur , fenioribus aufcultet, horum 
confilia & animo teneat, & fideli imitatione profequatur: fed quicumque ima¬ 
ginatione pollerent, fibi tantum credentes, aliorum fententias capere, multo 
magis probare & fequi, dedignarentur. Requirit prudentia , ut Medicus ea con¬ 
tentus inquirere &C addifeere, quae ad artem vere utilia"funt, vanis fpeculationi- 
bus tempus hominum faluti debitum non concedat : fed eorum qui fervida eflent 
imaginatiohe, irrequieta mens , amaret alte fapere; neceflarias fed obvias co¬ 
gnitiones parvi pendens, lecretiora Naturae myfteria , quae non poffet retegere, 
divinare gefliret ; omniumque aggrederetur explicationes;, vana fyftemata ,fup- 
pojitionlbus , id eft , nullis prorsus fundamentis , fuffultas theorias , fluxas &C in¬ 
flabiles. Exigit prudentia, ut Medicus ex iis judicet, quaefenfuum miniflerio cognof- 
cit: fed ii quorum animus imaginationis vi plus fatis obtemperaret, aeque vividas 
exhiberent fibi rerum abfentium imagines , ac alii praefentium , fic in animum in¬ 
ducerent videre fe quae neutiquam viderent. Denique , vetat prudentia , ne quid 
in artis exercitio novitatis amori det Medicus , ne quid ex levioribus momentis 
capiat confilii , neve in deliberando aliquoties animi pendere crubefcat : fed 
enim , imaginatione qui praepollerent, ipli novitatum eflent amatores ; rerum 
facies prima fpecie apprehendere conlueti , non deliberarent, fed pronuncia- 
rent ; neque ex his quae obfervare forte contigiflet fua ducerent judicia , fedpo- 
tiiis occurrentia quaeque femei conceptis aptarent opinionibus. Quot ergo confe- 
querentur noxae , fi , qui fic ;Y Natura comparati funt, faciendam lufciperent Me¬ 
dicinam ! Obfei vationibus inhabiles, falfas fibi haberent aut imperfeftas : prae¬ 
cipites in judicando , inconfiderate agerent , praeflarentque fe in exhibendis re¬ 
mediis intempeftive audaces : luae doffrinae admiratores, contemtores alienae, 
quicquid non credidiflem ipli , iliico damnarent; quae fibi arrififfent , obftinate 
retinerent : &C , quod perniciofius eflet, fumrna fua dicendi facilitate ac po- 
teflate perfuadendi, alios non rard fuos traherent in errores. Felicem vero 
aegrum , fi forte prima acceflione bene cogitaviflent 1 
V. 

D E Medicini igitur non refte fentiit, in fuo Ingeniorum ferntinio , Jo. Huarte , 
qui homines vividiori imaginatione pollentes, ad hujus artis exercitium 
habiliores efie opinatus eft. Ifla mentis facultas , quum praevalet, reliquas de¬ 
primit. Sane , fi languida eflet nimis , frigeret animus & ignavia torperet. Opor¬ 
tet itaque , ut imaginatio fuppetat Medico quantum fatis fit. Ratione contem¬ 
perata, valde proficua eft. Huic quandiii fubjacet, judiciorum non praepedit 
maturitatem , &c confequenter , fuum relinquit prudentiae locum. Quicunque 
ergo jufta hac imaginationis mediocritate donati , accedunt ad artem Medicam, 
« funt revera huic arti longe aptiflimi : qui nempe, quum & obfervandi patienti A. 
finnil •& devegtmli lagacitate excellant, confiant judicio & valent prudentia. 
Nujufmodr fuit Hippocrates. Senex ille, quem divinum jure appellavit antiqui¬ 
us, de rebus naturalibus fimpliciiis quam fubtiliiis differens, nunquam rationem 
jib oblervatio c lejunxit. Solius veri amans, fi quas delibavit opiniones , ab 
nunquam detentus fuit. Plurimus io obfervando , quicquid experientia mon- 







ftrare videbatur, tradidit, & porteris revifendum , &, fi quid peccaret, emen? 
dandum. Neque fuos illum errores fateri puduit, neque fuit unquam fuae fententiae 
tenax : & , quae in variis illius operibus fibi dilcrepare deprehenduntur , innuunt, 
gnarum illum fuifle retraftare quae jam dixerat, ut in melius immutaret. Patet 
ex his , fummum virum , non imaginationis vi , fed exquifitiffimo judicio, in me¬ 
dendi arte praecelluifle , quaraufque adeo auxit & amplificavit. Eaedem fuerunt 
dotes eximiorum virorum, quos ars Medica praeclaros tulit. Eaedem quoque fint 
necefle eft illius , quicumque ad Medicinam appellit animum. Quum autem vulg6 
non reperiantur in iis, qui plurima imaginatione pollent; ftent ii k Medicini 
procul. Ii, & Pidurae , & Poefi , & Muficae allaborent, ii & orent caufas me- 
liiis; fed abftineant £ difciplina , in qua imaginati® non regere fed regi debet, 8C 
cujus exercitium confummatioris prudentiae opus eft. 

Non ergo habiliotes funt ad artem Medicam, qui Imaginatione praepollent, 

domini doctores disputaturi. 


M. Natalis - Nicolaus 
Mallet, 


M. Marinus - Jacobus - 
Clarus Robert. 


M< Francifcus-Ludovicus 
d’Oagll'e. 


'JM. Guillelmus Fvm.Ce. 


M. Maximilianus - Jofe- 
phus LeYS , Rei Her¬ 
bariae Profejjor d co¬ 
gnatus. 


M. Joannes D esc EMET, 

Cenfor Regius, 


M. Jojephus - Maria - 
Francifcus LASSO N E y 
Regis in Sacro Confif- 
torio Confiliarius , S. 
Delphina Medicus Pri¬ 
marius , Cenfor Regius 
& Regiae Scientiarum 
Academice, necnon Re¬ 
gii Medicorum Nan- 
ceianotutn Collegii So¬ 
cius, 

M. Julianus BUSSOIT , 
Nofocomiorum Regio¬ 
rum in Britannia inf- 
peclor , & SereniJJimcc 
Comitijfce Atrebatum , 
Medicus Primarius. 

M. Petrus Bercher. , 
Regite Hifpaniarum 
Infantis , dum viveret , 
necnon Regii exerci¬ 
tus ad Infimum Rhe¬ 
num in ultimo bello 
Medicus primarius 


Proponebat Pariflis AUGUSTINUS THOURET, Lexovienfis, Doftor Medicus 
Cadomcnfis, Saluberrimx Facultatis Medicinae Parifienfis Bacculaureus. 

A. R. S. H. 1774 , a fexta ad Meridiem. 


Typis Q U I L L A U , Saluberrimae Facultatis Medicinae Typographi. 


















